Svenske Lantmännen trumfede onsdag morgen med et bud på 750 kroner pr. aktie et bud fra danske DanAgro Holding på 745 kroner pr. aktie. Torsdagens bud er det syvende bud på Hedegaard, og dermed kan aktionærerne i Hedegaard stille og roligt se checken vokse dag for dag. Lantmännen bød oprindelig 520 kroner pr. aktie. Men så startede krigen om Hedegaard, da Dan Agro Holding kom ind med et bud på 650 kroner. Mandag i sidste uge hævede Lantmännen så til 720 kr., hvilket senere samme dag blev trumfet af Dan Agro Holding med et tilbud på 721 kr. Onsdag bød Lantmännen så 740 kr., hvorefter Dan Agro gik op til 745 kr. Nu en uge efter er Lantmännen så klar med endnu et bud. Dermed er Hedegaard-aktionærerne blevet omkring 250 millioner kroner rigere på budkrigen. Det første bud på 520 kroner gav en samlet værdi af Hedegaard på cirka 420 millioner kroner, mens det seneste bud værdisætter Hedegaard til 668 millioner kroner. I forhold til den 1. april, der var sidste børsdag inden det første bud, er kursen på aktien nu næsten 72 procent højere. /ritzau/

Opsummering:
Budkrigen om kontrollen over det børsnoterede grovvareselskab Hedegaard optrappes igen